Kuti Nacita Shani pa Kuti Ndeumfwana na Bakafundisha?
Bala tontonkanya!
Tontonkanya icacitike kuli Rachel. Rachel Lyonse alepasa fye bwino. Nomba ilyo afikile mu gredi 7, ifintu fyalyalwike. Atile, “Bakafundisha bandi balelenga ndepona amashindano mu cisambilisho balesambilisha.” Cinshi balecitila ifyo? Abene balilandile ukuti tabatemenwe uko Rachel na banyina balepepa.
Finshi fyacitike? Rachel atile: “
Cila nshita nga camoneka ukuti bakafundisha bampeela amatoni ayanono pa mulandu wati balimpata, naleya na bamayo mu kulanda nabo. Basukile baleka ukuntobesha.”
Nga ca kuti bakafundisha balecita ifi kuli iwe, witiina ukwebako abafyashi bobe. Ukwabula no kutwishika bakafwaya ukulanda na bakafundisha bobe e lyo na kafundisha mukalamba pa sukulu pa kuti bakapwishe ubwafya.
Icishinka ca kuti, te lyonse amafya ya musango yu yapwa fye bwino. Inshita shimo ufwile fye ukushipikisha. (Abena Roma 12:17, 18) Tanya atile: “
Bakafundisha bandi bamo tabatemenwe abana be sukulu.
Ilingi line baletutuka no kutweba ati tuli fipuba. Pa kubala, nalelila sana, lelo nasambilile ukuti nshifwile ukubikako sana amano ku fyo balelanda. Nalebika fye amano ku fya ku sukulu. Basukile baleka ukuncusha kabili naishileba pabo baleconga bwino. Pa numa ya myaka ibili, aba bakafundisha balibatamfishe incito.”
Icishinka ni ci: Ufwile ukusambilila ifya kucita bakafundisha bobe nga balyafya. Ici cikalenga ukeshibe ifya kucita ku ntanshi lintu ukakwata abakalamba ba ncito abayafya. (1 Petro 2:18) Kabili nga wakwata bakafundisha ababa bwino, ukalabacindika sana.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn